Ουρς Γκραφ

Ο Ουρς Γκραφ (γερμανικά: Urs Graf, 1485 Σόλοτουρν, Ελβετία - περ. 1528)Martin Rohde: Graf, Urs (der Ältere) σε γερμανικά, γαλλικά και ιταλικά, Historical Dictionary of Switzerland, 01-12-2005 ήταν Ελβετός ζωγράφος, χαράκτης, τυπογράφος και χρυσοχόος, καθώς και μισθοφόρος στρατιώτης. Υπάρχουν μόνο 2 γνωστές ξυλογραφίες του τα οποία χρονολογούνται από το 1513 ως την πρωιμότερη δυνατή εκτίμηση, ωστόσο είναι ιδιαίτερα σημαντικά καθώς του αποδίδεται η εφεύρεση της τεχνικής των λευκών γραμμών στην ξυλογραφία όπου με την εισαγωγή λευκών γραμμών σε μαύρο υπόβαθρο δημιουργείται η αναπαράσταση. Παρήγαγε επίσης και κάποια άλλα χαρακτικά στα οποία περιλαμβάνονται και αντίγραφα έργων των Άλμπρεχτ Ντύρερ και Μάρτιν Σονγκάουερ.Arthur M. Hind. A History of Engraving and Etching. Houghton Mifflin Co., 1923 (in US), reprinted Dover Publications, 1963. 

Βιογραφία
Έμαθε την τέχνη της χρυσοχοΐας από τον πατέρα του, και κατόπιν συνέχισε τις σπουδές του γύρω από το αντικείμενο αυτό στην Ζυρίχη. Κατόπιν άρχισε να εργάζεται ως χρυσοχόος ενώ παράλληλα άρχισε να δημιουργεί παραστάσεις για εικονογράφηση βιβλίων καθώς να ασχολείται και με τις παραστάσεις υαλογραφιών. Η καλλιτεχνική θεματολογία του ήταν αρκετά ευρεία, δημιουργώντας παραστάσεις βασισμένες σε κοινωνικά και στρατιωτικά ζητήματα, έως και ερωτικές αλλά και θρησκευτικές συνθέσεις.

Το 1512, μετακόμισε στην Βασιλεία και έγινε μέλος του τοπικού συνδέσμου χρυσοχόοων. Σύντομα απέκτησε προβλήματα με τον νόμο καθώς κακομεταχειριζόταν την γυναίκα του και παράλληλα συνευρισκόταν με ιερόδουλες, ενώ η θέση του χειροτέρεψε ακόμα περισσότερο όταν κατηγορήθηκε για απόπειρα δολοφονίας κάτι που τον ανάγκασε να εγκαταλείψει την πόλη το 1518. Του επιτράπηκε η επάνοδος του κατά το επόμενος έτος και επέστρεψε πίσω, ωστόσο η ζωή του μετά το 1527 είναι άγνωστη. Αναφέρεται πως η σύζυγος του ξαναπαντρεύτηκε το 1528, ενώ διασώζεται έργο του το οποίο έχει χειρόγραφη σημείωση πως έγινε το 1529.Andersson

Κατά την συνήθεια της εποχής στην Ελβετία όπου αρκετοί πολίτες απασχολούνταν ευκαιριακά και ως μισθοφόροι, ο Γκραφ είχε απασχοληθεί ως στρατιώτης επί πληρωμή για σημαντικά χρονικά διαστήματα, και είναι πιθανό πως είχε συμμετέχει στην άλωση της Ρώμης το 1527.P. Murray & L. Murray, 'The Penguin Dictionary of Art & Artists' (p.198 section G) Harmondsworth, 1959 (1982 revision)

Φωτογραφικό υλικό

Παραπομπές

Εξωτερικοί σύνδεσμοι

Bible. N.T. Gospels. Latin. 1506. Strassburg, J. Knobloch, 1506, χαρακτικά του Γκραφ σε έκδοση της Αγίας Γραφής, Βιβλιοθήκη του Κογκρέσου

Κατηγορία:Ελβετοί χαράκτες
Κατηγορία:Ελβετοί ζωγράφοι
Κατηγορία:Τυπογράφοι
Κατηγορία:Χρυσοχόοι